text:
Napartak la unay ti taray ti panagbalbaliw ta iti apagbiit laeng a panagtulidtulid ti tawen, binaliwanna met a naminpitla ti agus ti panagbiag. Ti sigud a lumlumoten ken agrakrakaya a panawen simmurot iti napegges nga agus. Ti rupa ti panawen ket kunaen a dimmur-as a kas ipamatmat kadagiti naglupos a panagbiag. Iti panagpayagpag ti dur-as ken pannakaibbet ti nariingan nga ulimek, nairaman met a niruros ti napegges nga agus ti panagbalbaliw. Timpuar dagiti naarriangga ken saan a nakairuaman a pannakasinga. Simmurot a namalbaliw ken nagpayagpag. Awanen daydi inkaubingan ken nariingan nga ulimek. Daytoy ti panawen iti agdama, ti panawen a naariangga, ti panawen a sinallukoban ti speed of change.
Ti nakadidillaw ita a panawen, ket ti panagraira dagiti naariangga a tokar wenno panagpatokar a manglapped ti imas ti inana ken posible pay a ganas ti pumanerper nga urok wenno irut ti bekkel ti kawiwit iti awan ririna a salladay iti nalam-ek a parbangon wenno ti namoskiterioan a bagi a tumtumbogan ti ling-et iti nadagaang nga agpatnag. Nagrairan dagiti videoke kadagiti pagtaengan ken pinnapigsaan ket saanen a maikaskaso ti alimbasagen a rabii. Videoke nga idi damo ket masarakan laeng kadagiti balay-pagliwliwaan. Ita, addan kadagiti residensia. Iti ababa a pannao, simmurot iti panagbalbaliw ti panagbiag iti pannakasinga ti pannaturog iti rabii. Gapu kadagiti naarriangga a panagpatokar, nabanugbog a panagpatugtog, masansan a saanen a maragpat ti nairut a turog iti agpatnag. Masansan ti pannakasinga. Pagangayanna, ti sigud a nakaranting a panagririing iti parbangon wenno nasapa nga agsapa ket nairaman a namalbaliw. Masansan nga iseserek ti panaglaladut a bumangon gapu ta saan a nananam a pannakapnek a turog. Dita metten a sumrek ti nangudel nga aldaw. Masansan a makissayan ti kinaproduktibo gapu iti kinaadda ti awit a di maawatan a dagensen. Masansan ketdi nga agresulta iti panangsubbot ti napukaw babaen iti ridep a saan a naipakadaywan nga aramid. Pagangayanna, bimmassit ti naaramidan iti agmalem. Pasaray kamkamaten ti oras.
Apektaranna ti amin a nagbiag daytoy. Saan laeng nga iti aglawlaw wenno environment no di ket kangrunaanna ti salun-at ti tao. Isu daytoy ti aw-awaganda iti noise pollution. Saan laeng a ti salun-at ti maapektaran no dipay mairaman a madidigra ti tabas ti ugali wenno behavioural in nature. Dayta naarriangga a tokar iti agingga iti dis-oras ti rabii, wenno agingga iti parbangon wenno agpatpatnag ket madadael physiological ken psychological a salun-at. Ti masansan a pannakasinga ti turog iti rabii ket kangrunaan a taudan iti pannakadadael physiological ken psychological a salun-at. Pagangayanna, mariknan iti epektona iti pisikal a bagi. Tumpuaren dagiti saan a kinalikaguman a nasakit a kas ti stress ken hypertension. Sabali laeng ti tinnitus wenno panaglilipat ken ti depression. Taudan met ti adu a komplikasion dagiti nadakamat a sakit.
Dagitoy a saan a nasalun-at a marikrikna ket bunga ti napartak a panagbalbaliw. Bunga ti naariangga a panagbalbaliw. Bunga ti nalabes nga essem, ket saanen a maikaskaso ti ulimek ti sangakaarrubaan wenno sangkapurokan. Rimmimbawen ti para iti bukod laeng nga interes isu a nalipatan ti ikut a saguday ti sabali. Napintas ti dumngeg iti musika a saan a naariangga. Napintas ti musika no kumutukot iti kaunggan. Napintas ti musika no ipaayna ti linak ken talna. Napintas ti musika a saan a makasinga. Ngem nalaad a denggen ti makasinga a musika.
Isu a kadagiti addaan iti naariangga a videoke, saan kadi a maiparbeng la unay a lagipen ken ipangpangruna met ti saguday nga ulimek dagiti kaarruba?. Ti panangpanunot kadagiti sabali a saan laeng a ti bukod a bagi ket maikanatad. Ti panangpanunot ti pagimbagan ti amin imbes a ti kabukbukodan laeng. Utoben koma a saan laeng dakdakayo ti agindeg dayta a lugar. Adukayo. Ket ti panagparbeng ket aramid a maikanatad iti addaan naan-anay a nakemna.
Iti Section 5 ti Philippine Environment Code (wenno Presidental Decree 1152) mabasa a kastoy: “appropriate standards for community noise levels shall be established considering, among others, location, zoning and land use classification.” Ti Executive Order 192 idi 1987 ti nangited daytoy a bileg. Ti Section 8 of the Philippine Environment Code ti nangited iti mandato ti National Pollution Control Commission (nga itan EMB-DENR). Kadagiti saanen a makaibtur iti arriangga, kamangen laeng ti National Pollution Control Commssion, ket posible nga idatag ti kaso kriminal a panaglabsing ti Article 153 ti Revised Penal Code (public disorders). Kalaksidan itoy, posible pay iti panaglabsing ti ordinansa ti barangay wenno ti ili no addan naaramid a kastoy a linteg a mangisakit ti kinatalinaay ken kappia ti kaadduan nga umili. @
.
Tuesday, March 09, 2010
Panawen a naariangga
Napartak la unay ti taray ti panagbalbaliw ta iti apagbiit laeng a panagtulidtulid ti tawen, binaliwanna met a naminpitla ti agus ti panagbiag. Ti sigud a lumlumoten ken agrakrakaya a panawen simmurot iti napegges nga agus. Ti rupa ti panawen ket kunaen a dimmur-as a kas ipamatmat kadagiti naglupos a panagbiag. Iti panagpayagpag ti dur-as ken pannakaibbet ti nariingan nga ulimek, nairaman met a niruros ti napegges nga agus ti panagbalbaliw. Timpuar dagiti naarriangga ken saan a nakairuaman a pannakasinga. Simmurot a namalbaliw ken nagpayagpag. Awanen daydi inkaubingan ken nariingan nga ulimek. Daytoy ti panawen iti agdama, ti panawen a naariangga, ti panawen a sinallukoban ti speed of change.
1 comment:
- savita said...
-
PART TIME HOME JOBS | DO OFFLINE DATA ENTRY JOB
Is your search for a home job always ends in some kind of SCAM OR FRAUD? If so, don’t loose heart, because visionjobcare.com brings you, 100% genuine and legitimate home jobs. Do offline data entry at home, submit the job through email and get paid handsomely every month. Millions already Joined & Benefitted with our service. For more details E-mail us at support.visionjob@gmail.com
Visit Us at http://www.visionjobcare.com/XXX.html
- 5:18 PM


c: text/html

text:
Hustisia para ken ni Padrigao, kdp…
(editorial)
Itulodna iti eskuelaan ti anakna nga agtawen iti pito. Pinaltogan dagiti nakamotorsiklo. Maysa a bala ti 9mm ti simmarot iti pangana. Natay ni Aristeo Padrigao, anchorman ti DZRS Radyo Natin ken kolumnista ti Mindanao Monitor Today. Daytan panagultimon ti panangiwarwaragawagna iti kinasaknap ti illegal logging iti lugarda ken ti kinalabes a graft and corruption a mapaspasamak iti Siudad ti Ginggoog.
Anian a nagsaem. Anian a kinaulpit. Matay ti maysa nga ama iti kinaranggas iti sanguanan iti anak. Iti sanguanan iti adu a mata. Kasla biag ti manok, a no pinalapal ket nagkuripaspas, naungkel. Ngem saan a manok dagiti kameng ti media!
Ania daytoyen a mapaspasamak kadakami a kameng ti fourth estate? Maikamanon a journalist a pinatayda ni Padrigao? Maika-6 itoy a tawen. Maika-61 manipud 2001. Anian, nakaam-ames a panagipatli kadagiti ‘timek dagiti umili’. Mano pay kadi ti sumaruno? Walo? Duapulo? Di mabilang? Saan laeng a nakas-ang no dipay ket nakakaskas-ang.
Daytoy a mapaspasamak ket kinatakrot ken kinamunnel nga aramid. Apay a patayen ti tao a mangiwarwaragawag ti kinapudno? Saan laeng a kinatakrot ken kinamunnel no dipay ket nakababain nga aramid iti mata ti lubong.
Nakababain, ti Pinas ket naakusaran iti kongreso ti USA gapu kadagitoy a extra-judicial killings ken detenido y desaparcido. Anian a panaglabsing iti human rights ti mapaspasamak. Mano pay ti mabalo? Mano pay dagiti maulila gapu iti panagsao iti kinapudno? Sadino kadi ti pagturongan ti gimong? Agturongen ti gimongtayo iti ‘umok’ dagiti aso a pakabuyaan iti nginnerngeran, pinnarukmaan ket ti katibkeran ti sangi ti agari. Dagiti awanan gaway ket nakaay-ay-ay. Daytoy kadi ti klase ti gimong nga ipatawidtayo kadagiti ub-ubbing? Iti sumaruno a kaputotan?
Saan laeng a nakaladladingit. Makapasiudot pay! Iti kinaadun a pammapatay kadagiti katrabaho ken panagpukaw dagiti sumagmano a tattao, agpatingga laeng daytoy a suyep iti panagtayok ti estadiska. Dayta ti nalawag ken agdadata a kinapudno. Estadistika a manmano iti mangayat a mangpuyot ti silbato ta isu met ti magudas a sumaruno. Saan kadin a sumardeng daytoy a panagkettel ti biag? Wenno saan a kabaelan a pasardengen?
Saan a mabalin nga ibaga a ‘kasta la ti biag’ wenno ‘awan iti maaramidan.’ Adda maaramidan no kayat. Makauman a denggen dagiti balikas a pampakalma laeng wenno dagiti balikas a nangiligsayan iti pasamak ken pangliklikan iti pammabalaw. Dagiti balikas a nagawit iti kari. Dagiti kari a paborito nga itayab dagiti kali. Ngem ti agdadata a kinapudno, inton nagbaaw ti isyu, agbalinto a dapo ket ipalais iti angin.
Saanmi laeng a maawatan no apay a maaramat ti milliones nga intelligence fund ti kapolisan a gastosen dagiti nangangato nga opisial ken ti asawada iti ipapanda iti ballasiw taaw. Saanmi a maawatan ti pannakaaramat ti pundo. Apay a di usaren dagitoy a pundo tapno maamuan iti kinaasino dagiti mammapatay kadagiti unsolved crimes, no asino iti nangmandar kadagitoy tapno maadal no kasano a solbaren ti parikut iti kasasayaatan amin a wagas ken addang.
Asino pay ti sumaruno a Padrigao? Isuna? Isuda? Siak? Dakami? Saan metten a!
Isu a kondenaenmi iti kangatoan nga agpang daytoy a pammapatay kadagiti journalist. Kondenaenmi iti saanmi a pannakakita iti uray no sangkabassit laeng koma a lawag a mangited iti namnama a mapasardeng dagitoy a pammapatay ken panagpukaw. Nasken met iti intay panagtimek! ##
Friday, November 21, 2008
Hustisia para ken ni Padrigao, kdp…

robotstxt: allowed

filter: keep


text:
Plantilia:Pungol
Dagiti linaon
Maipanggep iti daytoy a plantilia
Daytoy a plantilia ket inus-usar a panangilasin ti pungol nga artikulo. Daytoy ket agus-usar iti meta-plantilia ti {{asbox}} a naidesinio tapno mangpalaka ti proseso iti panagpartuat ken panagtaripato kadagiti plantilia ti pungol.
Panagusar
Ti panangikabil ti
{{pungol}} ket agpataud ti mensahe a maipakita dita ngato, ken manginayon iti sumaganad a kategoria:
- Kategoria:Dagiti pungol (linaon: 776)
Sapasap a pakaammo
Daytoy ket isu ti plantilia ti pungol (Ingles: stub). Daytoy ket ababa laeng a panangipalawag, para iti napno a panangipalawag pangngaasi a kitaen ti Wikipedia:Pungol.
Ania kadi ti pungol?[urnosen ti taudan]
Ti pungol ket artikulo nga aglaon laeng kadagiti bassit a sentensia ken ababa laeng a mangited ti ensiklopidiko a sakop iti suheto.
Kasano a mailasin ti pungol?[urnosen ti taudan]
- No mabalin, padasen ti maitutop a plantilia ti pungol para iti artikulo. Ti napno a listaan ket mabalin a mabirukan idiay Wikipedia:Pungol.
- Mabalin ti agusar ti dua wenno ad-adu a plantilia ti pungol, no nasken, mabalin ti agusar ti uppat ngem nasken a saan nga agusar ti ad-adu ngem uppat iti ania man nga artikulo.
- Ikabil ti plantilia ti pungol iti gibus iti artikulo, kalpasan ti paset "Dagiti silpo ti ruar" , kadagiti ania man a plantilia ti panagdaliasat, ken dagiti etiketa ti kategoria. Dagitoy a plantilia ket mabalin a mainayon babaen ti pananginayon ti naganda iti uneg dagiti dua a pangrikep , a kas ti {{pungol}}.
Adu pay a pakaammo[urnosen ti taudan]
Dagiti adu pay a pakaammo ket mabirukan idiay:
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Parlamentario a republika
Ti parlamentario a republika wenno parlamentario a batay-linteg a republika ket ti kita ti republika nga agtignay babaen ti parlamentario a sistema ti gobierno a ti sanga ti ehekutibo (ti gobierno) ket mangala iti lehitimadona manipud iti ken akinrebbeng iti lehislatura (ti parlamento). Add dagiti adu a pagdudumaan dagiti parlamentrio a republika. Kaaduan ket addaan iti nalawag a paggigiddiatan iti pagbaetan ti daulo ti gobierno ken ti daulo ti estado; a ti daulo ti gobierno ket isu ti agtengngel iti pudno a bileg, a kasla kapada met dagiti batay-linteg a monarkia. Adda met dagiti nangitipon kadagiti papel ti daulo ti estado ken ti daulo ti gobierno, a kasla kapada met dagiti presidensial a sistema, ngem addaan iti panagtalek iti parlamentario a bileg.


text:
Li Bai
Ni Li Bai (Wade-Giles: Li Pai; Insik: 李白; pinyin: Lǐ Bái, 701 – 762), a naam-ammuan pay a kas ni Li Bo (Wade-Giles: Li Po; pinyin: Lǐ Bó), ket maysa idi a nangruna nga Insik a mannaniw ti paset ti panawen a Tang a dinastia a daniw.
Isu ket naipanpanunotan a kas maysa kadagiti kalatakan a mannaniw ti Tang a Dinastia, a kankanayon a makunkuna a ti "nabalitokan a panawen" ti Tsina ti klasiko nga Insik a daniw, ni Li Bai ket maysa idi a prolipiko ken a maysa a kreatibo a mannaniw, ken kas ti maysa pay a nagpasayaat kadagiti alagaden ti bersipikasion ti panawenna. Adda dagiti agarup a rinibu a naam-ammuan a daniw a naipammadayaw kaniana tatta nga aldaw.[1] Tallo pulo ket uppat kadagiti daniwna ket nairaman kadagiti nadayeg nga antolohia ti Tallo Gasut a Dandaniw ti Tang.
Iti paset ti pannakainpluensia ti Insik a kultura, dagiti daniw ni Li Bai ket kaaduan a naipammategan manipud ti kabibiagna aginggana ti agdama nga aldaw. Ti pannakainpluensiana ket gumay-at pay aginggana idiay Hapon ken ti Laud babaen kadagiti adu a pannakaipatarus, panag-amampon, ken dagiti adu a panagparparugso.
Paammo[urnosen | urnosen ti taudan]
- ^ Watson, 141
Dagiti silpo ti ruar[urnosen | urnosen ti taudan]
Midia a mainaig kenni Li Bai iti Wikimedia Commons


text:
6/24/10
GMM Meeting: Hulio 11
Maangay ti general membership meeting ti GUMIL Metro Manila, ti gunglo dagiti mannurat nga Ilokano iti Kamanilaan ken kabangibangna a probinsia iti Katagalogan, inton Hulio 11, 2010 iti pagtaengan da Bannawag Literary Editor Juan Al. Asuncion iti Lot 20, Block 10, Franciso Homes III, San Jose Del Monte City, Bulacan iti panangsangaili dagiti editor ti Bannawag, kas impakaammo ni Judge Vivencio S. Baclig, presidente ti gunglo.
Maigunamgunam ti yaatendar dagiti amin a kameng ti nasao a gunglo ta mapagpapatangan iti nasao a miting dagiti proyekto ken addang ti GMM para iti dua a tawen.
Para iti dadduma pay a detalye, umawag iti 400-0089 wenno agteks iti 0918-7458792. (M.R.A. Cabie)
(Bannawag, Hulio 5, 2010)
Maigunamgunam ti yaatendar dagiti amin a kameng ti nasao a gunglo ta mapagpapatangan iti nasao a miting dagiti proyekto ken addang ti GMM para iti dua a tawen.
Para iti dadduma pay a detalye, umawag iti 400-0089 wenno agteks iti 0918-7458792. (M.R.A. Cabie)
(Bannawag, Hulio 5, 2010)
Impaskil ni Asseng idi 1:45 AM No comments: Links to this post
Maipanggep iti: gmm
Salip iti Salaysay iti Filipino, linuktan ti KWF
Linuktanen ti Komisyon sa Wikang Filipino ti salip iti Gawad Surian sa Sanaysay 2010 mainaig iti pannakarambak ti Buwan ng Wikang Pambansa.
Addaan iti tema a “Sa Pangangalaga ng Wika at Kalikasan, Wagas na Pagmamahal Talagang Kailangan”, silulukat ti salip kadagiti amin a Filipino ken aggibus inton Agosto 6, 2010.
Para iti kompleto a pagalagadan ken pormulario ti pannakisalip, sarungkaran ti website ti nasao a komision itoy a disso iti Internet: http://www.kwf.gov.ph.
(Bannawag, Hulio 5, 2010)
Addaan iti tema a “Sa Pangangalaga ng Wika at Kalikasan, Wagas na Pagmamahal Talagang Kailangan”, silulukat ti salip kadagiti amin a Filipino ken aggibus inton Agosto 6, 2010.
Para iti kompleto a pagalagadan ken pormulario ti pannakisalip, sarungkaran ti website ti nasao a komision itoy a disso iti Internet: http://www.kwf.gov.ph.
(Bannawag, Hulio 5, 2010)
Impaskil ni Asseng idi 1:44 AM No comments: Links to this post
Maipanggep iti: filipino, kwf, salip iti salaysay
Jejemon, maipaayan iti pammagbaga
Agdalan iti pammagbaga dagiti estudiante nga agporporma a jejemon.
Segun iti Department of Education (DepEd), panggep ti nasao nga addang nga ipaganetget kadagiti agar-aruat a jejemon wenno jeproks a rumbeng a sumrekda iti eskuelaan a naurnos ti aruatenda ken makaay-ayo a kitaen.
Naipakaamo a saanen nga ipapilit ti DepEd ti panagaruat iti uniporme tapno maay-ayo a sumrek iti pagadalan dagiti ubbing a di makabael a gumatang iti uniporme.
Kinuna ketdi ni Education Secretary Mona Valisno nga agaruat dagiti estudiante kadagiti desente nga aruaten.
Sakbayna, pinalagipan ti DepEd dagiti estudiante, ken uray dagiti titser, a liklikanda ti ag-text iti estilo a jejemon.
Segun met laeng ken ni Sek. Valisno, nasken daytoy tapno masuruan dagiti estudiante iti umno nga spelling wenno pannakaisurat dagiti balikas.
(Bannawag, Hulio 5, 2010)
Segun iti Department of Education (DepEd), panggep ti nasao nga addang nga ipaganetget kadagiti agar-aruat a jejemon wenno jeproks a rumbeng a sumrekda iti eskuelaan a naurnos ti aruatenda ken makaay-ayo a kitaen.
Naipakaamo a saanen nga ipapilit ti DepEd ti panagaruat iti uniporme tapno maay-ayo a sumrek iti pagadalan dagiti ubbing a di makabael a gumatang iti uniporme.
Kinuna ketdi ni Education Secretary Mona Valisno nga agaruat dagiti estudiante kadagiti desente nga aruaten.
Sakbayna, pinalagipan ti DepEd dagiti estudiante, ken uray dagiti titser, a liklikanda ti ag-text iti estilo a jejemon.
Segun met laeng ken ni Sek. Valisno, nasken daytoy tapno masuruan dagiti estudiante iti umno nga spelling wenno pannakaisurat dagiti balikas.
(Bannawag, Hulio 5, 2010)
Impaskil ni Asseng idi 1:43 AM No comments: Links to this post
Agkasapulanka iti pasaporte? Agannad kadagiti fixers –DFA
Binallaagan ti Office of Consular Affairs ti Department of Foreign Affairs (DFA) ti publiko nga agannad kadagiti fixers a mangikari nga urnosenda a nadaras ti pasaporte ti aplikante kas sukat ti dakkel a gatad.
Kinuna ti DFA a rebbengna a makiuman laeng kadagiti opisinada dagiti amin nga aplikante a mangala iti pasaporte tapno maikkan iti appoinment.
Libre ti pannakaproseso ti pasaporte ket mabalin ti umawag iti telepono bilang (02) 737-1000 wenno sumrek iti www.epassport.com.ph.
Segun iti DFA, maiparit kadagiti taoda ti mangidiaya iti serbisio mainaig iti pasaporte.
Mainaig itoy, mabalakadan ti publiko a dida koma makaitransaksion kadagiti fixers wenno uray kadagiti opisina iti asideg ti DFA a mangididiaya iti serbisio mainaig iti pasaporte tapno saanda a mabiktima.
Kadagiti aplikante a mayat a napartak a maproseso ti pasaporteda, maibalakad nga agdiretsoda laeng iti DFA-OCA Public Assistance personnel tapno maipaayanda iti tulong. Masapul laeng a mangipakitada kadagiti dokumento a mangipaneknek a kasapulanda a dagus dagiti dokumento.
Kidkidawen met ti DFA iti publiko a dagus koma nga ipulongda iti Office of the Passport Director dagiti tattao nga addaan iti mapagduaduaan ken “agat-ginelnel a baraniw” a diaya a mainaig iti pasaporte.
(Bannawag, Hulio 5, 2010)
Kinuna ti DFA a rebbengna a makiuman laeng kadagiti opisinada dagiti amin nga aplikante a mangala iti pasaporte tapno maikkan iti appoinment.
Libre ti pannakaproseso ti pasaporte ket mabalin ti umawag iti telepono bilang (02) 737-1000 wenno sumrek iti www.epassport.com.ph.
Segun iti DFA, maiparit kadagiti taoda ti mangidiaya iti serbisio mainaig iti pasaporte.
Mainaig itoy, mabalakadan ti publiko a dida koma makaitransaksion kadagiti fixers wenno uray kadagiti opisina iti asideg ti DFA a mangididiaya iti serbisio mainaig iti pasaporte tapno saanda a mabiktima.
Kadagiti aplikante a mayat a napartak a maproseso ti pasaporteda, maibalakad nga agdiretsoda laeng iti DFA-OCA Public Assistance personnel tapno maipaayanda iti tulong. Masapul laeng a mangipakitada kadagiti dokumento a mangipaneknek a kasapulanda a dagus dagiti dokumento.
Kidkidawen met ti DFA iti publiko a dagus koma nga ipulongda iti Office of the Passport Director dagiti tattao nga addaan iti mapagduaduaan ken “agat-ginelnel a baraniw” a diaya a mainaig iti pasaporte.
(Bannawag, Hulio 5, 2010)
Impaskil ni Asseng idi 1:42 AM No comments: Links to this post
“Pormang Jejemon”, maiparit iti pagadalan
Saan laeng a ti pagte-text dagiti estudiante iti estilo a Jejemon ti iparparit ti Dept. of Education (DepEd); uray pay ti panaglanglanga dagiti estudiante a Jejemon.
Kinuna ni Education Secretary Mona Valisno a nupay saan nga inkapilitan ti panag-uniporme dagiti estudiante ta adda met dagiti estudiante a di makabael a gumatang iti uniporme, rumbeng laeng a sumrek koma dagiti estudiante iti pagadalan a nadalus ken disente ti aruatenda.
Segun iti pagannurotan ti DepEd, saan pay a rumbeng a sumrek iti pagadalan dagiti lallaki nga estudiante nga atiddog ti buokda ken dagiti babbai a kasla di masagsagaysay ti buokda.
(Bannawag, Hunio 28, 2010)
Kinuna ni Education Secretary Mona Valisno a nupay saan nga inkapilitan ti panag-uniporme dagiti estudiante ta adda met dagiti estudiante a di makabael a gumatang iti uniporme, rumbeng laeng a sumrek koma dagiti estudiante iti pagadalan a nadalus ken disente ti aruatenda.
Segun iti pagannurotan ti DepEd, saan pay a rumbeng a sumrek iti pagadalan dagiti lallaki nga estudiante nga atiddog ti buokda ken dagiti babbai a kasla di masagsagaysay ti buokda.
(Bannawag, Hunio 28, 2010)
Impaskil ni Asseng idi 1:39 AM No comments: Links to this post
Rehistrasion para iti eleksion iti barangay ken SK, naituding
Intuding ti Commission on Elections (Comelec) ti panagpalista dagiti botante manipud iti Hulio 1 agingga iti 31 para iti eleksion iti barangay ken iti Sangguniang Kabataan.
Maigunamgunam kadagiti agtawen iti 15 agingga iti 18 inton madanon ti Oktubre 25 daytoy a tawen ti panagparehistroda ken uray payen dagiti agtawenen iti 18 ken agpangato a saan a nakapagparehistro para iti napalabas nga eleksion lokal ken nasional.
Nayeskediul a maangay ti eleksion iti barangay ken iti SK inton Oktubre 25 a pakapilian dagiti Punong Barangay ken Chairman ti SK ken dagiti Sangguniang Barangay.
Maigunamgunam kadagiti agtawen iti 15 agingga iti 18 inton madanon ti Oktubre 25 daytoy a tawen ti panagparehistroda ken uray payen dagiti agtawenen iti 18 ken agpangato a saan a nakapagparehistro para iti napalabas nga eleksion lokal ken nasional.
Nayeskediul a maangay ti eleksion iti barangay ken iti SK inton Oktubre 25 a pakapilian dagiti Punong Barangay ken Chairman ti SK ken dagiti Sangguniang Barangay.
Impaskil ni Asseng idi 1:38 AM No comments: Links to this post
Dimo ipalubos nga agbalinka a biktima dagiti “scam” –BSP
Ibalballaag ti Financial Consumer Affairs Group (FCAG) ti Banko Sentral ng Pilipinas (BSP) ti panagan-annad dagiti umili kadagiti ilegal nga aramid nga awan ti sabali a rantana no di ti mangsaur kadagiti umili.
Inlista ti FCAG ti sumagmamano a pagilasinan a mangballaag koma kadagiti umili tapno liklikanda ti “tumapog” kadagitoy nga aktibidad.
1. No naipakaammo kenka a nangabakka iti loteria wenno raffle a dimo met nakipartisiparan.
2. No maibaga kenka a masapul nga agtignayka a dagus; no saan, mapalusposam ti napintas a gundawaymo.
3. A napilika nga umawat iti libre a sagut wenno kapadana.
4. No maibaga kenka nga itedmo dagiti impormasion a personal a kas iti account-mo iti banko, credit card number, PIN ken password.
5. No numero ti selpon laeng ti naibaga a tumawagam.
6. No naitawag kenka a nadesgrasia ti maysa nga ipatpategmo iti biag ket masapul a mangpaaddaka iti kuarta.
Inlista ti FCAG ti sumagmamano a pagilasinan a mangballaag koma kadagiti umili tapno liklikanda ti “tumapog” kadagitoy nga aktibidad.
1. No naipakaammo kenka a nangabakka iti loteria wenno raffle a dimo met nakipartisiparan.
2. No maibaga kenka a masapul nga agtignayka a dagus; no saan, mapalusposam ti napintas a gundawaymo.
3. A napilika nga umawat iti libre a sagut wenno kapadana.
4. No maibaga kenka nga itedmo dagiti impormasion a personal a kas iti account-mo iti banko, credit card number, PIN ken password.
5. No numero ti selpon laeng ti naibaga a tumawagam.
6. No naitawag kenka a nadesgrasia ti maysa nga ipatpategmo iti biag ket masapul a mangpaaddaka iti kuarta.
Impaskil ni Asseng idi 1:37 AM No comments: Links to this post
Maipanggep iti: scam
Daan a retrato maipanggep iti Ilocos Sur, mauk-ukkon
Maisaysayangkat ita ti pannakaukkon dagiti daan a retrato maipanggep iti Ilocos Sur (buya, tattao, kdp.) a mangsakup iti panawen dagiti Kastila agingga iti panawen ti Martial Law.
Addan dagiti naisalsalumina a retrato a naukkon manipud iti Ilocos Sur a mismo, iti Manila, Spain, Germany, Amsterdam, ken US.
Mainaig itoy, makiddaw kadagiti amin a taga-Ilocos Sur, wenno kadagiti amin a mangbigbig iti Ilocos Sur a kas puonda, ti pannakipartisiparda iti nasao a proyekto babaen ti panangipatulodda iti high resolution scans dagiti ikutda a daan a retrato, naala man iti Ilocos Sur wenno iti ganggannaet a pagilian, kas koma kadagiti retrato dagiti Sakada.
Ipatulod ti kopia dagiti ladawan (high resolution scan) ken ni Ms. Eliza Agabin, project coordinator itoy nga e-mail address: eagabin@yahoo.com agingga iti Hulio 15, 2010.
Addan dagiti naisalsalumina a retrato a naukkon manipud iti Ilocos Sur a mismo, iti Manila, Spain, Germany, Amsterdam, ken US.
Mainaig itoy, makiddaw kadagiti amin a taga-Ilocos Sur, wenno kadagiti amin a mangbigbig iti Ilocos Sur a kas puonda, ti pannakipartisiparda iti nasao a proyekto babaen ti panangipatulodda iti high resolution scans dagiti ikutda a daan a retrato, naala man iti Ilocos Sur wenno iti ganggannaet a pagilian, kas koma kadagiti retrato dagiti Sakada.
Ipatulod ti kopia dagiti ladawan (high resolution scan) ken ni Ms. Eliza Agabin, project coordinator itoy nga e-mail address: eagabin@yahoo.com agingga iti Hulio 15, 2010.
Impaskil ni Asseng idi 1:31 AM No comments: Links to this post
Maipanggep iti: ilocos sur
6/10/10
Coward/ Takrot
ti gayam lawwalawwa, kalpasan ti panagkanaigda, sapotan diay babai diay lalaki no saan a makataray.
isu a no adda nalakayan a baro wenno bayog, mabalinmo nga ibaga: takrot! dimo kayat ti masapotan!"
isu a no adda nalakayan a baro wenno bayog, mabalinmo nga ibaga: takrot! dimo kayat ti masapotan!"
Impaskil ni Asseng idi 8:48 AM No comments: Links to this post
Maipanggep iti: lawwalawwa, takrot
Faithfully
ti gayam sunggo, faithful iti baketna iti agnanayon.
isu a no kuna ti dungdungnguem a babai kenka: "kimmabagianka iti sunggo!" isungbatmo: "tenkio, lab. pudno met a sika laeng."
isu a no kuna ti dungdungnguem a babai kenka: "kimmabagianka iti sunggo!" isungbatmo: "tenkio, lab. pudno met a sika laeng."
Impaskil ni Asseng idi 8:47 AM No comments: Links to this post
Maipanggep iti: sunggo
Kararag ti Marigrigat
Apo, kaasiam kad' ta kaasiam; saan ta saan...
Impaskil ni Asseng idi 8:07 AM No comments: Links to this post
Maipanggep iti: kararag
6/5/10
Sex Education, inramanen ti DepEd iti kurikulum
Mangrugi itoy a panagseserrek, mairamanan ti sex education iti basic curriculum ti pagilian.
Impakaammo ni Department of Education (DepEd) Secretary Mona Valisno a maipadas a maisuro ti sex education wenno “Adolescent Reproductive Health” iti agarup 150 nga eskuelaan kalpasan ti pannakiumanda iti Simbaan Katoliko ken dadduma pay a maseknan.
Kinuna ni Valisno nga ar-aramidenen ti nasao a departamento dagiti addang tapno maiwayat ti pannakailaok ti sex education iti basic education curriculum— agraman iti elementaria.
“Ituloymi ti pannakayimplimentarna ta talaga a kasapulan dagiti estudiante malaksid a masayang laeng ti impuonan ti gobierno para iti edukasion no agtultuloy ti napartak nga idadakkel ti populasion,” kinuna daytoy.
Kinuna pay ni Valisno nga agtultuloy ti innuman iti nagbaetan dagiti pannakabagi ti Simbaan ken ti DepEd tapno mabukel ti sangsangkamaysa a pangngeddeng.
“Kayatmi a maawatanda ti kinapateg daytoy a topiko, ken no ania dagiti pagimbagan a maadal dagiti estudiante manipud itoy,” kinuna ni Valisno.
Innayonna nga awan ti dakesna ti topiko ta nayad-adal metten ti sex education kadagiti asignatura a kas iti Science ken Edukasyon Pantahanan at Pangkabuhayan (EPP).
“Amang a nasaysayaat no ilawlawag dagiti titser ti sex education kadagiti estudiante ngem ti baybay-an ida a pidutenda dagiti pampanunot mainaig iti sex kadagiti mapagduaduaan a babasaen a kas iti Internet,” kinuna ni Valisno.
Innayon pay daytoy a naisangrat dagiti module iti sex education para iti pannakairakurak dagiti ibunga ti sex iti ruar ti panagasawa (premarital)— nagayatan man wenno gapu iti durog dagiti kabarkada (peer pressure)— kadagiti estudiante.
Imbes a sex laeng, kinuna ni Valisno nga ipangruna dagiti module iti sex education ti adolescent reproductive health, ti umad-adu a bilang dagiti agsikog nga agtutubo, responsible a panagpamilia, ken panagpapatas dagiti karbengan ti babai ken lalaki.
Impalgak pay ti DepEd a maigapu iti kinaignorante ti nakadadanag a panagadu ti bilang dagiti agtutubo a kapten ti sakit gapu iti pannakiseks.
(Bannawag, Hunio 14, 2010, "Ammuem Pay Dagitoy", p.34)
Impakaammo ni Department of Education (DepEd) Secretary Mona Valisno a maipadas a maisuro ti sex education wenno “Adolescent Reproductive Health” iti agarup 150 nga eskuelaan kalpasan ti pannakiumanda iti Simbaan Katoliko ken dadduma pay a maseknan.
Kinuna ni Valisno nga ar-aramidenen ti nasao a departamento dagiti addang tapno maiwayat ti pannakailaok ti sex education iti basic education curriculum— agraman iti elementaria.
“Ituloymi ti pannakayimplimentarna ta talaga a kasapulan dagiti estudiante malaksid a masayang laeng ti impuonan ti gobierno para iti edukasion no agtultuloy ti napartak nga idadakkel ti populasion,” kinuna daytoy.
Kinuna pay ni Valisno nga agtultuloy ti innuman iti nagbaetan dagiti pannakabagi ti Simbaan ken ti DepEd tapno mabukel ti sangsangkamaysa a pangngeddeng.
“Kayatmi a maawatanda ti kinapateg daytoy a topiko, ken no ania dagiti pagimbagan a maadal dagiti estudiante manipud itoy,” kinuna ni Valisno.
Innayonna nga awan ti dakesna ti topiko ta nayad-adal metten ti sex education kadagiti asignatura a kas iti Science ken Edukasyon Pantahanan at Pangkabuhayan (EPP).
“Amang a nasaysayaat no ilawlawag dagiti titser ti sex education kadagiti estudiante ngem ti baybay-an ida a pidutenda dagiti pampanunot mainaig iti sex kadagiti mapagduaduaan a babasaen a kas iti Internet,” kinuna ni Valisno.
Innayon pay daytoy a naisangrat dagiti module iti sex education para iti pannakairakurak dagiti ibunga ti sex iti ruar ti panagasawa (premarital)— nagayatan man wenno gapu iti durog dagiti kabarkada (peer pressure)— kadagiti estudiante.
Imbes a sex laeng, kinuna ni Valisno nga ipangruna dagiti module iti sex education ti adolescent reproductive health, ti umad-adu a bilang dagiti agsikog nga agtutubo, responsible a panagpamilia, ken panagpapatas dagiti karbengan ti babai ken lalaki.
Impalgak pay ti DepEd a maigapu iti kinaignorante ti nakadadanag a panagadu ti bilang dagiti agtutubo a kapten ti sakit gapu iti pannakiseks.
(Bannawag, Hunio 14, 2010, "Ammuem Pay Dagitoy", p.34)
Impaskil ni Asseng idi 5:33 AM No comments: Links to this post
Maipanggep iti: deped, sex education
DepEd, kontra kadagiti jejemon
Gapu iti umad-adu a bilang dagiti “jejemon” wenno dagiti tattao nga agipatpatulod iti mensahe iti text iti nabalbaliwan nga ispeling dagiti balikas, binilin ti Department of Education (DepEd) dagiti amin a titser a yunay-unayda kadagiti estudiante ti umno a panagaramid iti mensahe.
Kiniddaw ti DepEd pay kadagiti nagannak ken dadduma pay a maseknan a lintegenda koma daytoy wagas ti komunikasion, nangruna kadagiti estudiante tapno maliklikan ti kamali iti gramatika.
Kinuna ni Education Secretary Mona Valisno nga agbalawen ti DepEd iti dakes nga epekto daytoy naidumduma a panag-text.
“Dawatenmi ngarud kadagiti amin a titser a ballaaganda dagiti estudianteda a sanayenda ti kabaelanda iti panagsurat ken pannakikomunikar iti Ingles no agteksda kadagiti gagayyem ken kameng ti pamiliada,” kinuna ni Valisno.
Nabukel ti balikas a jejemon iti nagtipon a “jeje” manipud iti “hehe” a nakasuktan ti “h” iti “j” ken ti “mon” manipud iti cartoon character a Pokemon a kayatna a sawen burangen (monster).
Maibatay iti website nga urbandictionary.com, dagiti jejemon ket dagiti “makabael a mangbaliw iti lengguahe nga Ingles agingga a di maawatanen.” Nakaala ti balikas a “jejemon” iti 500,000 a katik iti ramit-pagbirok (search engine) iti Internet.
Kinuna ni Valisno a “tapno makasursuro iti umno, masapul nga umno met ti panag-text.” Imbatadna daytoy kalpasan nga indanon dagiti nagannak ken titser ti panagbalawda itoy a maipapauso a panagteks.
Kinuna pay daytoy a saan a mapadur-as dagiti titser ken nagannak ti panagsurat ken panagsao iti Ingles dagiti estudiante no baybay-anda ti kastoy (jejemon) a wagas ti panagteks— ken uray ti panagusar iti shortcut.
(Bannawag, Hunio 14, 2010, "Ammuem Pay Dagitoy")
Kiniddaw ti DepEd pay kadagiti nagannak ken dadduma pay a maseknan a lintegenda koma daytoy wagas ti komunikasion, nangruna kadagiti estudiante tapno maliklikan ti kamali iti gramatika.
Kinuna ni Education Secretary Mona Valisno nga agbalawen ti DepEd iti dakes nga epekto daytoy naidumduma a panag-text.
“Dawatenmi ngarud kadagiti amin a titser a ballaaganda dagiti estudianteda a sanayenda ti kabaelanda iti panagsurat ken pannakikomunikar iti Ingles no agteksda kadagiti gagayyem ken kameng ti pamiliada,” kinuna ni Valisno.
Nabukel ti balikas a jejemon iti nagtipon a “jeje” manipud iti “hehe” a nakasuktan ti “h” iti “j” ken ti “mon” manipud iti cartoon character a Pokemon a kayatna a sawen burangen (monster).
Maibatay iti website nga urbandictionary.com, dagiti jejemon ket dagiti “makabael a mangbaliw iti lengguahe nga Ingles agingga a di maawatanen.” Nakaala ti balikas a “jejemon” iti 500,000 a katik iti ramit-pagbirok (search engine) iti Internet.
Kinuna ni Valisno a “tapno makasursuro iti umno, masapul nga umno met ti panag-text.” Imbatadna daytoy kalpasan nga indanon dagiti nagannak ken titser ti panagbalawda itoy a maipapauso a panagteks.
Kinuna pay daytoy a saan a mapadur-as dagiti titser ken nagannak ti panagsurat ken panagsao iti Ingles dagiti estudiante no baybay-anda ti kastoy (jejemon) a wagas ti panagteks— ken uray ti panagusar iti shortcut.
(Bannawag, Hunio 14, 2010, "Ammuem Pay Dagitoy")
Impaskil ni Asseng idi 5:31 AM No comments: Links to this post
Subscribe to: Posts (Atom)


text:
Deoksiribonukleiko nga asido
Ti Deoksiribonukleiko nga asido (Ingles: Deoxyribonucleic acid)) DNA) ket maysa a nukleiko nga asido nga aglaon ti henetiko a mangisursuro ti panag-usar iti panagrang-ay ken pamay-an kadagiti amain a naamammoan a sibibiag nga organismo (malaksid kadagitiRNA birus). Ti DNA a paset nga umawawir iti daytoy a henetiko a pakaammo ket makunkuna a dagiti hene. Ken dagiti dadduma pay a panagsasaruno ti DNA ket adda dagiti kapanggepanna a patakder, wenno mairaman ti panagtimbeng ti panag-usar iti daytoy a henetiko a pakaammo. No mairaman dagiti RNA ken dagiti protina, ti DNA ket maysa kadagiti tallo a kangrunaan a makromolekula akammasapulan para kadagiti amain a naamammoan a porma iti biag.
Ti DNA ket buklen dagiti dua nga atiddog a polimero iti naampapaok a paset a tinawtawagan a dagiti nukleotido, nga adda dagiit duri a napartuat dagiti asukar ken pospato a grupgrupo a nagtitipon babaen dagiti bedbed nga ester. Dagitoy dua a baraan ket adda kadagiti dua nga agsumbangir a turong ken isu dagitoy ket kontra-paralelo. Ti naikabit ti tunggal maysa nga asukar ket maysa kadagiti uppata a kita dagiti milekula a makunkuna a nukleobases (inpormal a kas ti, bases). Isu daytoy ti panagsarsaruno kadagitoy nga uppat a nukleobase ti igiid ti duri nga agikodigo kadagiti pakaammo. Daytoy a pakaammo ket mabasa ti panagusar ti henetiko a kodigo, a mangibaga ti panagsarsaruno dagiti amino nga asido iti uneg ti protina. Ti kodigo ket mabasa babaen ti panagkopia dagiti nabennat a DNA idiay minaig a nukleiko nga asido a RNA iti pamay-an a makunkuna a ti transkripsion.
Iti uneg dagiti selula a DNA ket naururnos kadagiti attiddog a patakder a tinawtawagan a dagiti kromosoma. Bayat ti panagbingbingay ti selula dagitoy a kromosoma ket mapaminduanda iti pamay-an ti DNA a panagpamindua, nga agited ti tunggal maysa a selula ti bukodna a kompleto a agasmang dagiti kromosoma. Ti Eukariotiko nga organismo (dagiti ayup, dagiti mula, hongo, ken dagitii protista) ket agidulinda a kaaduan kadagiti bukodda a DNA ti uneg ti tennga ti selula ken dagiti dadduma pay a DNA kadagidiay organulo, a kas ti mitokondria wenno kloroplasto.[1] Iti naigiddiatan, dagiti prokariota(bakteria ken arkuea) ket idulinda laeng ti bukodda DNA iti sitoplasma.Iti uneg dagiti kromosoma, dagiti kromatina a protina a kas dagiti histona a kompakto ekn naurnos a DNA. Dagitoy a kompakto a patakder ket mangiturong kadagiti panagtignay a nagbaetan ti DNA ken dagiti nadumaduma aprotina, a tumultulong a tengngel no ania kadagiti paset ti DNA ti maisuratan.
Dagiti nagibasaran[urnosen | urnosen ti taudan]
- ^ Russell, Peter (2001). iGenetics. New York: Benjamin Cummings. ISBN 0-8053-4553-1.


text:
Zen
Ti Zen ket maysa a eskuelal iti Mahayana a Budismo[nota 1] a naparang-ay idiay Tsina idi las-ud ti maika-6 a siglo a kas Chán. Manipud idi Tsina, ti Zen nagpa-abagatan a naiwarwaras idiay Bietnam, iti Amianan a daya idiay Korea ken iti daya idiay Hapon.[2]
Ti balikas a Zen ket naal amanipud ti Hapon a pannakabalikas iti Tengnga nga Insik a balikas ti 禪 (dʑjen) (Moderno a Mandarin: Chán), ken daytoy met ket naala manipud ti Sanskrito a balikas ti dhyāna,[3] ken mabalin a maipatarus a kas ti "panagsagepsep" wenno "kasasaad ti meditasion".[4]
Ti Zen ket mangiyunay-unay ti pannaka-ala iti panagpalawag ken ti personal a panangiyebkas iti dagus a panirigan kadagiti Budista a sursuro.
Dagiti sursuro ti Zen ket mairaman dagiti nadumaduma a taudan ti Mahāyāna a kapanunotan, a naipangpangruna ti Yogācāra, ti Tathāgatagarbha Sutras ken Huayan.[5][6] Ti Prajñāpāramitā a literatura [7] ken, ti basbassit a Madhyamaka ket impluensial pay dagitoy.
Dagiti linaon
Dagiti nota[urnosen | urnosen ti taudan]
- ^ Ni Dumoulin ket nangisursurat iti pangyunaan iti "Zen. Ti Pakasaritaan. Unuma a paset: India ken Tsina": "Zen (Chin. Ch'an, maysa a pangyababaan iti ch'an-na, a mangitrasliterado iti Sanskrito iti Dhyāna (Devanagari: ध्यान) wenno iti Pali a kapadpadana iti Jhāna (Sanskrito; Pāli झान) , dagiti termino a kaibuksilan ti "meditasion") ket isu ti nagan iti maysa a Budista nga eskuela ti Mahayana iti meditasion manipud idiay India ken naipan idiay Tsina. Daytoy ket nailaslasin babaen ti panagsanay iti meditasion iti lotus a saad (Hapon., zazen; Tsina., tso-ch'an ken ti panag-usar iti koan (Tsina., kung-an), ken babaen pay babaen ti panagpalawag a pannakasanay itisatori[1]
Dagiti nagibasaran[urnosen | urnosen ti taudan]
- ^ Dumoulin-A 2005, p. xvii.
- ^ Harvey 1995, p. 159–169.
- ^ Dumoulin 2005-A, p. xvii.
- ^ Kasulis 2003, p. 24.
- ^ Dumoulin 2005-A, p. 48.
- ^ Lievens 1981, p. 52–53.
- ^ Dumoulin 2005-A, p. 41–45.
Dagiti taudan[urnosen | urnosen ti taudan]
Dagiti naipablaak a taudan[urnosen | urnosen ti taudan]
- Abe, Masao; William R. LeFleur (nagipatarus) (1989), Ti Zen ken ti Lumaud a Panunot, Unibersidad ti Hawaii a Pagmalditan
- Abe, Masao; Heine, Seteven (1996), Ti Zen ken dagiti Komperatibo a Panagadal, Unibersidad ti Hawaii a Pagmalditan
- Aitken, Robert (1994), Pangyuna iti "Budista a Biblia", Boston, Massachusetts: Beacon Press
- Anderson, Reb (2000), Panagtakder: Ti Meditasion ti Zen ken Dagiti Alagaden ti Bodhisattva, Rodmell Press
- Arokiasamy, Arul M. (2005), Zen: Pannakariing iti Kasisigud a Rupam, Chennai, India: Thiruvanmiyur
Dagiti taudan ti web[urnosen | urnosen ti taudan]
Adu pay a mabasbasa[urnosen | urnosen ti taudan]
- D.T. Suzuki, Dagiti salysay iti Zen a Buismo, Dagiti immuna a serie (1927), Dagiti maikadua a serie (1933), Dagiti maikatlo a serie (1934)
- R. H. Blyth, Ti Zen ken dagiti Klasiko a Zen, Dagiti 5 a tomo (1960–1970; dagiti naiprenta manen nga obra manipud idi 1942 aginggana idi tawtawen ti 1960)
- Alan Watts, Ti Waya ti Zen (1957)
- Lu K'uan Yu (Charles Luk), Ch'an and Zen Teachings, 3 a tomo (1960, 1971, 1974), Ti Panangiyebkas iti Isip: Ti Ruar ti Panagsuro (1974)
Growing roots
- Paul Reps ken Nyogen Senzaki, Lasag ti Zen , Tultulang ti Zen (1957)
- Philip Kapleau, Dagiti Tallo nga Adigi ti Zen (1966)
- Shunryu Suzuki, Zen nga Isip, Isip dagiti Agdadamo (1970)
- Katsuki Sekida, Panagsanay ti Zen: Dagiti Pamay-an ken Pilosopia (1975)
Dagiti silpo ti ruar[urnosen | urnosen ti taudan]
- Midia a mainaig iti Zen iti Wikimedia Commons
- thezensite
- Online a Biblioteka ti Zen a Budismo
- Karta dagiti (Asiano) Zen nga eskuela


text:
Romania
Manipud iti Wikipedia, ti nawaya nga ensiklopedia
Katkategoria:
- Romania
- Dagiti pagilian ti Baybay Nangisit
- Dagiti pagilian idiay Europa
- Dagiti dati a monarkia ti Europa
- Dagiti liberal a demokrasia
- Dagiti estado a kameng ti NATO
- Dagiti estado a kameng ti Kappon ti Europa
- Dagiti estado a kameng ti Nagkaykaysa a Pagpagilian
- Dagiti republika
- Dagiti pagilian ken teritorio nga agsasao ti Rumano
- Dagiti estado ken teritorio a nabangon idi 1878
- Dagiti estado a kameng ti Kappon para iti Mediteraneo


text:
Mansanas
Ti mansanas (manipud ti Espaniol: Manzana) ket isu ti pomo a bunga ti kayo ti mansanas, iti sebbanagan ti Malus domestica iti rosas a pamilia (Rosaceae). Daytoy ket maysa kadagiti kaaduan a naimuyongan nga agbungbunga a kayo, ken ti kaaduan a naamammuan iti aniaman a kamkameng ti [henero]] ti Malus nga inus-usar babaen ti tattao. Dagiti mansanas ket dumakkelda kadagiti bassit, nga agtintinnag ti bulong a kaykayo. Daytoy a kayo ket nagtaud manipud diay Tengnga nga Asia, nga idiay ket mabirukan pay laeng dagiti naatap a tinaudanna a Malus sieversii. Dagiti mansanas ket naimuyonganen kadagiti napalabas a rinibu a tawen idiay Asia ken Europa, ken naisangpet idiay Amianan nga Amerika babaen dagiti kolonista a Europeano. Dagiti mansanas ket adda idin kadagiti mitolohia ken dagiti relihion kadagiti adu a kultura, a mairaman ti Nordika, Griego ken dagiti Kristiano a tradision. Idi 2010, ti [henoma]] a bunga ket naala ti kodigona, nakaiturongan daytoy ti baro a pannakaawat dagiti panagtengngel ti sakit ken ti panagpili ti panagmula iti panagpataud ti mansanas.
Adda dagiti ad-adu ngem 7,500 a naamammuan a kultibar dagiti mansanas, nagbanagan daoytoy kadagiti adu a sakop ti kinaynayat a pakailasinan. Dagiti nadumaduma a kultibar ket naararamid para kadagiti nadumaduma a raman ket panag-usar, mairaman daytoy iti panagluto, nasadiwa a pannangan ken panagpataud ti cider.
Dagiti nagibasaran[urnosen | urnosen ti taudan]
- ^ "'Malus pumila auct.". Germplasm Resources Information Network (GRIN) online database. Naala idi 2012-01-04.
- ^ "Pyrus malus L.". Germplasm Resources Information Network (GRIN) online database. Naala idi 2012-01-29.
Dagiti silpo ti ruar[urnosen | urnosen ti taudan]
Midia a mainaig iti Mansanas iti Wikimedia Commons
- Kitaen ti Mansanas iti Proyekto ti Nawaya a Direktorio (Ingles)


text:
Katerina, Dukesa ti Cambridge
Ni Katerina, Dukesa ti Cambridge (Katerina Isabela "Kate"; née Middleton; 9 Enero 1982)[1] ket isu ti asawa ni Prinsipe Guillermo, Duke ti Cambridge, ken maysa a kameng ti Naarian a Pamilia ti Britaniko. Ti Duke ti Cambridge ket isu ti maikadua a nailinia iti trono, kalpasan ti amana, kadagiti 16 a Mankomunidad a Pagturayan ken, ken dumtengto a maipangato kadagitoy, ti Dukesa ket automatiko nga agbalinto nga isu ti Konsorte ti Reina.[2]
Ni Katerina ket dimmakkel idiay Chapel Row, ti maysa purok nga asideg idiay Newbury, Berkshire, Inglatera.[3] Isu ket nagadal idiay Eskosia idiay Unibersidad ti St Andrews, nga isu idiay ti nakaamamuanna ni Prinsipe William ti Gales idi 2001. Ti nagtulaganda ket nairangarang idi 16 Nobiembre 2010, ken isu ket dimmar-ay kadagiti adu a nadayeg a naarian a paspasamak sakbay a nagassawada idi 29 Abril 2011 idiay Westminster Abbey. Ni Katerina ket nakapartuat ti nangruna a pagbanagan para iti Britaniko a moda a daytoy ket naitermino a kas ti "Kate Middleton a panakagapu", ken idi 2012, isu ket napili a kas maysa kadagiti 100 a Kaimpluensian a Tattao iti Lubong babaen ti Time Magazine.[4][5]
Dagiti linaon
Paammo[urnosen | urnosen ti taudan]
- ^ A kas maysa a natituloan a naarian, ni Katerina ket saan nga agtengtengngel ti apelyido, ngem no agusar , daytoy ket ti Mountbatten-Windsor.
Dagiti nagibasaran[urnosen | urnosen ti taudan]
- ^ "Katerina, Dukesa ti Cambridge". Current Biography Yearbook 2011. Ipswich, MA: H.W. Wilson. 2011. pp. 116–118. ISBN 9780824211219.
- ^ "Reina Kate? Ti Natan-ok a Reina? Iti panagbiruk ti baro a Titulo ni Kate Middleton". Time Magazine. 16 Nobiembre 2010. Naala idi 14 Mayo 2011.
- ^ "Naarian a panagkasar: Ti purok ni Bucklebury ni Kate Middleton ket agsagsagana para iti daytoy dakkel nga aldaw". The Telegraph. 12 Abril 2011. Naala idi 12 Abril 2011.
- ^ Thomas-Bailey, Carlene; Wood, Zoe (30 Marso 2012). "Kasano a ti 'Dukesa ti Cambridge a panakagapu' ket tumultulong iti Britaniko a moda idiay Estados Unidos". The Guardian. Naala idi 3 Mayo 2012.
- ^ http://www.time.com/time/specials/packages/article/0,28804,2111975_2111976_2111952,00.html TIME 100: Ti Lisaan, Katerina, Dukesa ti Cambridge, ken Pippa Middleton
Bibliograpia[urnosen | urnosen ti taudan]
- Jobson, Robert (2010). William ken Kate – Ti Sarita ti Ayat. Londres: John Blake Publishing. ISBN 978-1-84454-736-4.
Dagiti silpo ti ruar[urnosen | urnosen ti taudan]
Midia a mainaig kenni Katerina, Dukesa ti Cambridge iti Wikimedia Commons
- "Opisial a sapot ti pagsaadan ti Britaniko a monarkia – HRH Ti Dukesa ti Cambridge". Naarian a Sankabalayan.


text:
Robot
Ti robot ket mekanikal wenno pudno nga ahente, ken kadawyan a maysa a elecktro-mekanikal a makina nga inturturong babaen ti programa ti kompiuter wenno elektroniko a sirkuito. Dagiti robot ket mabalinda nga autonomowenno semi-autonomo ken sumakop manipud kadagiti kasla tao a kas ti Advanced Step in Innovative Mobility (ASIMO) ti Honda ken ti TOSY Ping Pong Playing Robot (TOPIO) ti Tosy aginggana kadagiti industrial a robot, dagiti kolektibo a naprograma a 'pangen' a robot, ken dagiti pay mikroskopiko a nano a robot. Babaen ti panagtulad ti kasl abiag a langa wenno panangipan kadagiti automatiko a panagggunay, ti robot ket mabalin a nangitultol tipuot ti kinasirib wenno bukodna apanunot.
Ti robotika ket isu ti sanga ti teknolohia a mangirebbeng ti daremdem, pannakaaramid, operasion, ken ti panangipakat kadagiti robot,[1] ken dagiti pay sistema ti kompiuter pra iti panagtengngel kaniada, panagrikna a pakaammo, ken panagproseso ti pakaammo. Dagitoy a teknolohia ket mangirebbeng kadagiti naaramid nga automatiko a makina a mangsukat ti tattao kadagiti napeggad nga enbironmento wenno dagiti proseso ti panagpataud, wenno kapada ti taao iti langa, panagkukua, ken/wenno kognision. Adu tattan kadagiti robot ket naparegget babaen ti katutubo a mangitited kadagiti pagobraan iti nareggetan ti katutubo a robotika.
Iti panagrangrang-ay dagiti mekanikal a pamay-an babaen ti Industrial a panawen, adun dagiti naserbi a panangipakat nga insingasing idi babaen ni Nikola Tesla, nga isu idi 1898 ketdumibuho ti bangka a tinengngel babaen ti radio. Dagiti elektronika ket rimmang-ayda kadagiti puersa a nangiturong ti panagrang-ay iti iyu-umay dagiti immuna nga elektroniko nga autonomo a robot a pinartuat babaen ni William Grey Walter idiay Bristol, Inglatera idi 1948. Ti immuna a dihital ken maprograma a robot ket pinarnuay idi babaen ni George Devol idi 1954 ken nanaganan daytoy idi ti Unimate. Daytoy idi ket nailako iti General Motors idi 1961 nga idiay ket nausar idi a mangbagkat kadagiti pisi ti napudot a metal manipud kadagiti makina ti die casting idiay Inland Fisher Guide Plant idiay Laud ti Trenton a paset ti Ewing Township, New Jersey.[2]
Dagiti robot ket sinukatandan ti tattao[3] iti panagtulong iti panagaramid kadagiti maulit-ulit ken napeggad nga obra a saan a kaykayat nga aramiden ti tao, wenno saanda a maaramid gapu ti limitasion ti kadakkel, ken uray pay dagiti akin-ruar a limbang wenno iti sirok ti baybay nga idiay ket saan nga agbiag ti tattao kadagiti napeggad nga enbironmento.
Adda met dagiti panagdandanag a maipanggep iti umad-adu a panagusar kadagiti robot ken ti papaelda iti kagimongan> Dagit irobot ti pinabpabasol kadagiti ngumat-ngato a pannakaawan ti trabaho gapu ti panagsuksukatda kadagiti agtrabtrabaho kadagiti dadduma pagannongan. Ti panag-usar kadagiti robot iti militar a pannakigubat ket mangiyaon kadagiti etikal a pagdanagan. Ti pannakabalin ti autonomo ti robot ken dagiti mabalin a pagbanagan ket naibagbagan kadagiti piksion ken mabalin a pudno a pagdanagan iti masakbayan.
Dagiti nagibasaran[urnosen | urnosen ti taudan]
- ^ "robotics". Oxford Dictionaries. Naala idi 4 Pebrero 2011.
- ^ Pearce, Jeremy. "George C. Devol, Inbentor ti Robot nga IMa, ket Natayen nga agtawen iti 99", The New York Times, Agosto15, 2011. Naala idi Peberoro 7, 2012. "Idi 1961, ti General Motors ket nangikabil ti immuna nga Unimate nga ima iti maysanga asemblia a linia iti pabrika ti kompania idiay Ewing Township, N.J., ti suburbo ti Trenton. Ti ramit ket inusar nga agbakkat ket agituon kadagiti parte ti die-cast a metal a naala anapudot manipud kadagiti pagisukogan."
- ^ Akins, Crystal. "dagiti 5 a trabaho nga agdama a sinuksukatan babaen dagiti robot". Excelle. Monster. Naala idi 2013-04-15.
Dagiti silpo ti ruar[urnosen | urnosen ti taudan]
- Midia a mainaig iti Robot iti Wikimedia Commons
- Kitaen ti Robotics iti Proyekto ti Nawaya a Direktorio (Ingles)
- Portal ti robotika
- Dibision ti robotika - NASA


text:
Agustin ti Hipona
Ni Agustin ti Hipona ( /ɒˈɡʌstɨn/[1][2] wenno /ˈɔːɡəstɪn/;[2] Latin: Aurelius Augustinus Hipponensis;[3] Nobiembre 13, 354 – Agosto 28, 430), ammo pay a kas ni San Agustin, San Austin,[4] wenno San Agostino, ket maysa idi nga obispo ti Hippo Regius (itan ket ti Annaba, Arhelia). Isu ket maysa idi a Latin a pilosopo ken teologo manipud idiay Probinsia ti Aprika ti Romano nga Imperio ken sapasap a naipanpanunotan a kas maysa kadagiti kalatakan nga agpanpanunot a Kristiano iti amin a panawen. Dagiti insursuratna ket kaaduan a nakaimpluensian iti panagrang-ay ti Akinlaud a Kristianidad.
Dagiti nagibasaran[urnosen | urnosen ti taudan]
- ^ Wells, J. (2000). Longman a Diksionario ti Panagbalikas (2 nga ed.). New York: Longman. ISBN 0-582-36467-1.
- ^ a b "Agustin(e, n. (ken adj.)". OED Online. Marso 2011. Unibersidad ti Oxford a Pagmalditan . Naala idi 25 Mayo 2011.
- ^ The nomen ti Aurelius ket awan ti kayatna a saoen, a mangitudtudo laeng ti Romano a pannakaumili (kitaen ti: Salway, Benet (1994). "Ania ti adda iti nagan? Ti Panagsukimat ti Romano nga Onomastiko a Panagsanay manipud ti c. 700 B.C. aginggana ti A.D. 700". Ti Warnakan dagiti Romano a Panagadadal. Kagimongan para iti Panangipangato kadagiti Romano a Panagadadal. 84: 124–45. doi:10.2307/300873. ISSN 0075-4358. JSTOR 300873.).
- ^ Ti Amerikano a Tawidan ti Kolehio a Diksionario. Boston, MA: Houghton Mifflin Company. 1997. p. 91. ISBN 0-395-66917-0.
Dagiti silpo ti ruar[urnosen | urnosen ti taudan]
Dagiti obra a mainaig kenni Agustin ti Hipona iti Wikisource (Ingles)
Dagiti inadaw a sasao a mainaig kenni Agustin ti Hipona iti Wikiquote (Ingles)
Midia a mainaig kenni Agustin ti Hipona iti Wikimedia Commons


text:
Mayalnag ti Bullalayaw ken Dadduma pay a Daniw para Ubbing, antolohia dagiti daniw a para ubbing ti Grupo Bullalayaw inton Dis. 8, 2012, 7:30-10 a.m. iti Ballesteros West Central School, Centro West, Ballesteros, Cagayan iti panangsangaili da Mario A. Rosario ken Dr. Silvino B. Siddayao, prinsipal ken district supervisor, kas panagsaganadda.
Nainaw ti nasao a proyekto iti panggep dagiti mannurat a Cagayano a makitinnulong iti panagrangpaya ti K to 12 Curriculum kangrunaanna iti MTB-MLE a programa ti Department of Education (DepEd), malaksid iti agtultuloy a pannakaparangpaya ti Literatura Ilokana ken ti pannakapatibker ti pannakausar ti nariingan a pagsasao kadagiti umun-una a grado iti pagadalan elementaria.
Buklen ti Grupo Bullalayaw dagiti kangrunaan a mannaniw iti Cagayan ken iti kabangibangna a probinsia ti Kalinga, a kaaduan kadagitoy ti kameng ti GUMIL Cagayan.
Nagpaay nga editor da Johmar R. Alvarez, Roy V. Aragon, Dexter M. Fabito, Freddie Pa. Masuli ken Ariel S. Tabag. Immaldit met ti Saniata Publications.
Paset ti nasao a panagyalnag iti Christmas Program ti GUMIL Cagayan nga idauluan da GC President Arthur Urata ken GF Vice President Vilmer Viloria a maangay inton Disiembre 7-8 iti Usita’s Beach Resthouse, Cabuloan East, Ballesteros, Cagayan iti panangsangaili ti pamilia da Board Member Jessie ken Lanie Usita ken iti pannakitinnulong da Engr. Rolando G. Torida ti DPWH ken Alex V. Yadao ti ALVIYA Literary Foundation.
Kadagiti interesado a tumabuno iti panagyalnag wenno gumatang iti kopia, mabalin a kontaken dagiti sumaganad a numero para iti reserbasion: 0948-986-4481 (F.P. Masuli), 0918-682-6330 (A.S. Tabag), 0906-967-0519 (D.M. Fabito), 0917-618-1377 (J.R. Alvarez) ken 0917-649-7154 (R.V. Aragon). (Freddie Pa. Masuli)
(Naipablaak iti Bannawag, Disiembre 3, 2012 a bilang.)